als_Latn dik_Latn sag_Latn
Të kuqtë e drejtuar nga Marko Pelinxhi, arrijnë që të mposhtin lehtësisht kryesuesit shijakas dhe tashmë e shohin veten pretendentë
Partizani B – Erzeni 3-0
Shënues: Gjeçi 8`62`, Ibrahimllari 55`
Partizani B: Gjonikaj, Ibrahimi, Beqiri (Dule 67`), Tarja, Limani, Muskaj, Metaj (Kurti 77`), Berberi, Ismaili, Gjeçi, Vatnikaj. Tr.: M. Pelinxhi
Erzeni: Gjoka, Peqini, Kardhashi, Kalluci, Kllari (Kacmoli 22`) (Hyssa 51`), R. Troplini, D. Troplini, Kullolli, Xh. Vora, Çyrbja, I. Vora (Muça 50`). Tr.: O. Vora
Gjyqtarët: Xh.Mema, A. Demiraku, M. Sadikaj (Durrës)
Kartona të verdhë: Tarja 56` / Gjoka 54`
Partizani fiton me Erzenin me rezultatin 3-0 falë golave të shënuar nga Gjeçi, dopietë si dhe Ibrahimllari, në fillimin e pjesë së dytë. Duhet theksuar se ka qenë një sfidë mes dy pretendentëve të Grupit A që synojën të ngjiten në Kategorinë e Parë e zhvilluar në stadiumin “Selman Stërmasi”, të Tiranës. Por, duket se të kuqtë, kanë qenë ata që kanë bërë diferencën në fushën e lojës, madje duke arritur që të mos e vënë për asnjë moment në diskutim marrjen e tre pikëve. Duhet theksuar se të kuqtë kanë pasur edhe raste të tjera për të shënuar. Shijakasit, në pjesën e dytë të rënë moralisht, nuk kanë gjetur forcën e duhur që të shënojnë edhe golin e nderit, ndaj edhe janë detyruar që të pranojnë humbjen ndaj tq kuqve që tashmë janë shumë afër kreut dhe synojnë që të ngjiten në të Parën.
Derbin e “shtëpisë” e fiton Sukthi
Teuta B – Sukthi 0-1
Shënues: Zyniu 35’
Teuta B: Rexhepaj, Peqini, Maloku, Belba, Tuna, Arifi, Sina, Bazi, Teku, Deliraj, Tepshi. Tr.: Xh. Kapllani
Sukthi: Gjergji, K.Gjonpalaj, Memini, Rapo, Vargu, Rigo, Ramilla, Hodo, Gashi, Zyniu (Voja 35’, Balla 45’), A.Gjonpalaj (Shkëmbi 60’). Trajner: E.Curri
Gjyqtarë: G.Velçani, F.Mata, M.Shazivari (Patos)
Ndeshja mes Teutës B dhe Sukthit është zhvilluar në fushën e këtyre të fundit. Ndaj sukthianët dje kanë pasur një mbështetje të madhe nga ana e tifozëve të tyre, ndaj edhe kanë arritur që të marrin edhe tre pikët dhe tashmë e shohin veten afër kreut dhe presin që të marrin edhe pikët e ndeshjes me Skraparin, pasi do të jetë Disiplina në mbledhjen e radhës që do të vendosë. Sukthianët e trajnerit Curri, janë pretendentë për t’u ngjitur në Kategorinë e Parë, madje janë një ekip me kualitete me eksperiencë në Kategorinë e Parë. Skuadra e trajnerit Curri, me disa përforcime nga skuadra e Teutës, duket se këtë sezon, është e destinuar për të synuar vendin e parë dhe ngjitjen një Kategori më lartë.
Korabi në majë, nis shkëputjen nga rivalët
Korabi – Tirana B 4 – 2
Shënues: Brahasani 43’55’, Kacnia 690’, Toska 70’ / Kaloshi 15’, Lala 91
Korabi: Torba, Lleshi, B.Doçi (Laçi 65’), I.Doçi, Bardhi, Adili(Ibraj75’), Karaj, Xhafa, Brahasani, Merdini (Toska 46’). Tr.: E.Laçi
TIRANA B: Çela, Ndregjoni,, Kaloshi, Cangu (Zajmi 46’), Njebza, Kacoli, Lala, Cenaj, Lita (Milla 46’), Kosova, Hoxha. Tr.: I.Muça
Gjyqtarë: I.Ujka, Sh.Ziri, E.Burgu (Lezhë)
Kartonë të verdhë: Lleshi /Lita, Cenaj, Lala
Korabi nuk njeh ndalesa dhe duket se nga java në javë po konsolidohet. Dje, skuadra e drejtuar nga trajneri Laçi, ka mundur ekipin kryeqytetas, që debuton këtë edicion në Grupin e Veriut, Tiranën B. Skuadra nga Peshkopia, arrin kështu që të marr fitoren e katër radhazi dhe ka pik të plota si e vetmia skuadër në Grupin e Veriut ku bën pjesë. Një ekip simpatik, me pak afrime, pro që nga java në javë po tregon se këtë edicion ka ambicie serioze për të synuar ngjitjen në të Parën, çka do të ishte me të vërtetë historike për qytetin e Peshkopisë dhe Qarkun e Dibrës. Korabi, me fitoren e djeshme e sheh veten në krye të tabelës me 12 pikë dhe ka nisur që të shkëputet edhe me rivalët, sepse tashmë ka edhe një diferencë prej 3 pikësh me vendin e dytë që mbahet aktualisht nga skuadra e Partizanit B. Me shumë gjasa skuadra nga Peshkopia, në fazën e dytë do të jetë edhe më e fortë, pasi pritet që në ekip të ketë edhe përforcime me lojtarë të spikatur në Kategorinë e Parë.
Skrapari, vetëm barazim në “shtëpi”
SKRAPARI – SHËNKOLLI 0 – 0
Skrapari: Beqollari, Belbo, Hatellari, Kuqali, Xhizdari, Dosti, Musha, Tusha (Lamçe 40′), Jaho, Memollari, Dura, Tr.: A. Spahiu.
Shënkolli: Sumaj, Mashi, Mirdita (Dodaj 59?), Shyti, Zefi, Pjetrushi (Marku 90+1?), Buraku, Deda, Mila, Djala (Tuci 68?), Çeku. Trajner: A.Bruka
Gjyqtarë: D. Dosti, G. Balliu, A. Vila (Berat)
Nën një vëzhgim shumë të rreptë dhe gati tejet profesional të forcave të rendit që në bashkëpunim shumë ngushtë me delegatin dhe vëzhguesin e këtij takimi, ka nisur sfida Skrapari-Shënkolli. Ka qenë një takim mjaft i fortë dhe shumë impresionues si në lojën e zhvilluar e cila ka qenë në një ekuilibër të plotë dhe të vjen shumë keq për barazimin e bardhë kur të dy skuadrat si Skrapari ashtu edhe Shënkolli kanë kërkuar fitoren deri në minutën e fundit të kësaj përballje mjaft interesante. Sipas vendasve Jaho, Hatellari, Kuqali, me rastet që kishin duhet t’i jepnin fitoren Skraparit.
Vora zhyt në krizë Albpetrolin
Vora – Albpetrol 3 – 0
Shënues: Çeka 4’ (11-m), Muzhaqi 25’, Brahimaj 65’
Vora: Topi, Elezi, Mullai, Lusha, Brahimaj, Cani, Bleta, Sinani, Çeka, Guzja, Muzhaqi. Tr.: E.Topi
Albpetrol: Kapaj, Çemeri,Mbyeti,Arapi, K.Arapi, Ikonomi, Mici, Idërshaj, Liçka, Çobaj, Përnezha. Tr.: Ll.Dushi
Gjyqtarë: R.Muska, D.Tomorri, R.Shaba (Tiranë)
Kartonë të verdhë: Cani, Çeka,Brahimaj / Kapaj, Çemeri
Vorakët e trajnerit Eldi Topi, në sfidën e djeshme nuk e kanë vënë për asnjë moment në diskutim fitoren me Albpetrolin e Patosit. Golin e parë e ka shënuar Çeka, sulmuesi kryesor pasi ka realizuar saktë nga pika e bardhë. Por, nuk janë ndalur me kaq djemtë e periferisë së Tiranës, pasi kanë shënuar sërish ehe me Muzhaqin dhe Brahimajn. Kurse Albpetroli edhe pse me shumë lojtarë të afruar, në fushën e lojës, ka qenë inekzistent, madje ka lënë për të dëshiruar dhe tashmë është në një krizë rezultatesh. Një skuadër që u projektua për të pasur pretendim, por që realisht tashmë duhet që të punojë shumë për të qenë aty ku duhet, ndaj edhe tifozët vendas, kanë nisur që të akuzojnë drejtuesit, por disa herë në media kanë kërkuar edhe largimin e stafit.
Gramshi ndalet nga Turbina, tension dhe ndërprerje
“Derbi” i Qarkut të Elbasanit nuk ka pasur fitues, gramshiotët bëjnë hap fals në shtëpi, ndërsa cërrikasit edhe me dhjetë vetë marrin një pikë. Ka protesta për golin e vendasve
Gramshi 1 – 1 Turbina
Shënues:Levendi 25′ / Lleshi 30′.
Gramshi: Saraçi, Shala, Selimaj, Pinari, Hasa, Gjoka, A.Koçi, Latifi (Goga 60′), Levendi, L.Koçi, Fuçia. Tr.:L. Metani.
Turbina: Miza, Metaj, Xhika, Kapja, Ferhati, Xhelili, Lena, Rrapushi (G.Kamami 85′), Xhardja (Biqiku 90′), Isaraj, Lleshi (Mici 70′). Tr.: E.Belshi.
Gjyqtarë: E.Hala,E.Tafili,E.Nenaj(Memaliaj).
Kartona të verdhë: Shala, Pinari, L.Koçi / Lena, Xhardja, Isaraj (2v).
Kartona të kuq: Isaraj.
Është mbyllur në barazim 1-1 derbi i prefekturës së Elbasanit midis Gramshit dhe Turbinës, që janë dy rivalët kryesorë të Grupit të Jugut për t’u ngjitur në Kategorinë e Parë. Ndeshja ka qenë mjaftë interesante pasi është ndjekur nga një numër i madh shikuesish si vendas por dhe ata miq që ishin të shumtë në këtë përballje. Në tribunën “VIP” të stadiumit nuk mungonin krerët e të dyja skuadrave ai i Gramshit, bashkiaku Dritan Bici si dhe nga Turbina ishin bashkiaku Servet Duzha dhe presidenti Gentian Gjoka. Loja ka qenë mjaftë e fortë dhe tepër e ashpër nga të dyja ekipet që kanë kërkuar rezultat pozitiv, por në fund janë pajtuar me një barazim që i ka shkuar për shtat këtij takimi.
Përsa i përket gjykimit, ai nuk ka qenë në nivelin e pritur pasi është kundërshtuar nga të dyja klubet si nga Gramshi ashtu dhe nga Turbina. Sepse kryesori nga Memaliaj, Hala, bashkë me ndihmësat e tij kanë bërë shumë gabime gjë që ka sjellë dhe tension. Pjesa e para ka qenë e barabartë edhe pse rastet nuk kanë munguar nga të dyja ekipet që kanë kërkuar me ngulmë golin, por e kanë pasur të vështirë. Do të vinte minuta e 25-të, kur vendasit kanë shënuar me anë të Levendit një gol të dyshimtë gjë që kjo ka sjellë protesta të lojtarëve miq që nuk kanë qenë dakord me anësorin Tafili i cili nuk e ka ngritur flamurin.
Cërrikasit me të drejtë kanë vazhduar protestat dhe tek kryesori por dhe tek vëzhguesi dhe për pesë minuta loja është ndërprerë pasi miqtë nuk kanë lejuar të rifillonin lojën nga mesi i fushës sepse nuk ishin dakord me këtë gol të pa rregullt. Pas negociatave mes palëve, takimi ka vazhduar ndërsa tifozët miq që kanë qenë të shumtë kanë protestuar dhe ta ndaj gjyqtarit Hala për njëanshmëri gjithsesi loja ka nisur. Miqtë kanë reaguar menjëherë dhe në minutën e 30-të, ishte Lleshi që brenda në zonë ka mposhtur portierin gramshiot dhe ka sjellë barazimin.
Pjesa e dytë ka filluar e vrullshme nga të dyja ekipet ku vendasit kanë ushtruar më shumë presion pasi nuk e përtypnin dot këtë barazim në fushën e vetë. Ndërsa miqtë më të qetë me kundërsulme kanë kërkuar të ndëshkojnë Gramshin që ishte me probleme në mbrojtje. Në mesin e pjesës së dytë Turbina ka ngelur me dhjetë lojtarë, pasi mesfushori Isaraj është ndëshkuar me kartonin e dytë të verdhë për protesta ndaj gjyqtarit kryesorë. Në fund vjen vërshëllima e gjyqtarit, ndërsa të dyja ekipet ndajnë nga një pikë.
Bilisht-Sport del nga kriza, e nderon Ahmetlli
Bilisht-Sport – Himara 3-0
Shënues: Ametlli 11’,27’,35’ (11-m)
Bilishti: Xhelollari, Pino, Rezhda, Tako, Përe, Demiri, Xhoga, Çuko (Nallbati 78’), Metolli (Cane 37’), Ametlli, Muskaj (Fifo 46’). Tr.: T. Meraku Himara: Sadikllari, Hyso, Guaci, Meta, Kacanaj, Mina, Prifti, Brozi, Veshaj, Hyskaj (Kënella 75’), Shenaj. Tr.: Sh. Imeraj Gjyqtarë: R.Zeneli, E.Prifti, M.Qose (Lushnjë)
Kartona të verdhë: Pino / Sadikllari, Hyskaj
Bilishtarët marrin trepikëshin e parë brenda fushës së tyre me një lojë bindëse duke shënuar tre gola që në pjesën e parë me autor Ahmetlliun i cili i kërkoi me ngulm. Madje dhe golin e trete, e fitoi falë një aksioni personal dhe u pengua në zonën e rreptësisë. Edhe lojtarët e tjerë të ekipit treguan një shpirt gare dhe kanë vlera të padiskutueshme për këtë fitore. Ekipi mik i Himarës zhvilloi një lojë më të mirë në pjesën e dytë, por nuk mundi të shënojë as golin e nderit në këtë takim të qetë për të dy ekipet te cilët në fund të takimit u ndanë përzemërsisht duke pranuar këtë rezultat.
Ndalet Gramozi, Tepelena “dorëzohet” në pjesën e dytë
GRAMOZI- TEPELENA 3-3
SHËNUES: Lumani 27’85’, Sulo 56’/ Beluli 4’54’, Karamani 33′(11-m)
Gramozi: Da Silva, Baçi, Er.Mydin, Mete, Kodra, Gani (Çaushllari 63′), En,Mydini, Torres, Lumani, Sali (Sulo 46′), Rumi. Tr.: S. Rustemi
Tepelena: Boçi, Burhani, Karemani, Gaba, Rustemi, Mirani, Jaupi, Beluli, Qori, Sulaj, Xhafa (Abazaj 77′). Tr.: I.Selimi
Gjyqtarë: D.Kasa, G.Metani, Q.Çopa (Kavajë)
Kartonat të verdhë: E.Mydini, Lumani, Torres, Çaushllari / Rustemi, Qori, Sulaj,
Është zhvilluar në stadiumin e qytetit të Ersekës takimi i javës së katërt midis Gramozit dhe Tepelenës, në një terren në kushte optimale. Pjesa e parë është mbyllur me rezultatin 1-2 për miqtë nga Tepelena të cilët arrijnë që të shënojnë shumë shpejtë në minutën e 4′ me anë të sulmuesit Beluli që gjen të papërgatitur mbrojtësit e qendrës dhe përballë portierit Da Silva arrin të shënojë 0-1. Por, skuadra kolonjare nuk pajtohet me këtë rezultat dhe në një kundërsulm të shpejtë në krahun e djathtë, sulmuesi Sali pranë vijës anësore fiton një goditje dënimi në një distancë 30-m. Aty mesfushori Kodra ka goditur topin duke gjetur kokën e shtatlartit Lumani i cili saktë ka arritur që të barazoj në 27′ dhe 1-1. Miqtë rrezikojnë, Sulaj godet drejt portës, topi prek dorën e Torresit dhe ka penallti. Karamani gjuan dhe 1-2 për Tepelenën. Pjesa e dytë nis përsëri vrullshëm për miqtë që edhe realizojnë golin e tretë në minutën e 54′ me sulmuesin Beluli duke shmangur mbrojtësi e krahut të majtë Gani. Rustemi bën zëvendësimet e duhura dhe Sulo i sapo futur ngushton rezultatin në 2-3. Pesë minuta para fundit, nga një kros nga e djathta, Lumani me kokë shënon golin e tretë, duke mbyllur takimin në rezultatin 3-3.
Delvina gjen fitoren e parë, Përmeti në krizë
Delvina 2-0 Përmeti
Shënues: M.Çuno 25’, Dr.Mehmeti 75’
Delvina: Çallari, M.Çuno, Janku, Do.Mehmeti, Ymeri, Cama, S.Çuno (Hamiti 64’), Braculla, Muzhaji (Bido 77’), Myftari (Musta 77’), Dr.Mehmeti. Tr.: A. Guga.
Përmeti: Zhaku, Dine, Metushi, Zaimi, Zyba, Mëhilli, Duro, Shele, Lamaj, Cako, Merko. Tr.: B.Haredini.
Gjyqtarë: E.Muço, M .Llukmanai, T.Kasaj (Vlorë)
Kartonë të verdhë: Zhaku
Delvina ka gjetur fitoren e parë në javën e katërt të këtij sezoni, ku skuadra e trajnerit Arian Guga, dje ka mposhtur në fushën e vet Përmetin me rezultatin 2-0. Golat e Çunos dhe të zakonshmit Mehmeti i kanë dhënë tre pikët delvinjotëve, të cilët edhe këtë edicion kanë synime modeste, duke qenë se marrin pjesë në një grup shumë të vështirë, ku ka disa skuadra pretendente që synojnë ngjitjen. Por, delvinjotët kanë si synim që të paktën të jenë në gjashtë skuadrat e para të Grupit të Jugut. Me shumë futbollistë të rinj vendas në përbërje, dje ja kanë dalë duke mposhtur përmetarët, të cilët aktualisht e shohin veten në fund të tabelës së renditjes dhe dje në fushë nuk kanë treguar asgjë dhe kanë shumë punë për të bërë në qoftë se duan që të mbijetojnë në Kategorinë e Dytë.
Grushta në Orikum, përleshje mes lojtarëve
Gjithçka ka ardhur pas golit të Hoxhajt, kur të dyja skuadrat, madje dhe stoli janë përfshirë në një sherr masiv.
Orikumi – Memaliaj 1-0
Shënues: Hoxha 66’
Orikumi: Hasani, Havari, Dhimitriu, Hoxha, Gjipali (Blushaj 67’), Hazizi, Xhelili, Gjondedaj, Omeri (Jazo 88’), Nurçe (Capo 82’), KONGJONAJ. Tr.: A. Haxhiraj
Memaliaj: Caushaj, Sakaj, Hoxha, Alliaj, Jaupi, Shehu, Mema (Seferi 56’), Mustafa, Halo, Skënderaj, Bilaj. Tr.: A. Zhupa.
Gjyqtarë: A.Kamberaj, Q.Shehaj, S.Hanaj (Fier)
Kartonë të kuqë: Blushaj, Havari, Dhoraj (në stol) / Saka, Alliaj, Skënderaj
Një takim i zhvilluar në stadiumin “Flamurtari”, pasi fusha e Orikumit i është nënshtruar rikonstruksionit. Ka mjaftuar vetëm një gol i Hoxhës në pjesën e dytë për t’i dhënë fitoren skuadrës së drejtuar nga A. Haxhiraj, nën një ndeshje me plot tension, sidomos në pjesën e dytë. Pikërisht një përleshje mes lojtarëve të të dyja skuadrave, ka bërë që gjyqtari të jap pesë kartonë të kuq. Ku gjithçka ka ardhur menjëherë pas golit të realizuar nga vendasit. Në pjesën e parë, loja është zhvilluar me një epërsi të lehtë të Orikumit, që nuk ka mundur dot të shënojë në portën mike. 45 minutat e dyta kanë dhuruar emocione në fushën e lojës dhe një gol i Hoxhës dhe tensioni ka shoqëruar më pas takimin deri në fund. Mbyllet gjithçka me fitoren e skuadrës vendase që merr kështu tre pikë shumë të vlefshme në Kategorinë e Dytë.
Egantia bën surprizën në Këlcyrë
Këlcyra –Egnatia 0 – 1
Këlcyra: Xheli, Muçaj, Halili, Sadikaj, Spahiu, Kule, Kamberaj (Isufi 58’), Coli (Lame 80’), Prifti, Mamushi, Shahini, Kamberi. Tr.: R. Spahiu.
Egnatia: Kasmi, H. Koreshi, Klosi, Duraku, Orhani (M. Koreshi 25’), Jaka, Stana, Tahiri, Shima (Çullhaj 72’), Memolla, Hysa. Tr.: E. Tosku
Shënues: Prifti autog 60’,
Gjyqtarë: E. Hazizaj, I. Llupi, A.Buzi, (Fier)
Egantia e Rrogozhinës ka bërë surprizën në Këlcyrë, pasi dje ka arritur që të fitojë, falë një autogoli të vendasve me anë të Priftit. Pjesa e parë e lojës ka qenë e vrullshme dhe thuajse e baraspeshuar me raste dhe qarkullimin e topit. Rrogozhinasit, hera-herës dilnin në kundërsulm, duke shfrytëzuar edhe kualitetet e tyre. Këlcyra e cila mbështetje edhe nga një numër i konsiderueshëm tifozësh, dje ka zhgënjyer, duke lënë tre piëk, në një sfidë me një skuadër modeste si rrogozhinasit që vinin pas humbjes me Gramshin një javë më parë në fushën e tyre, por që dje kanë bërë autokritik, në një fushë të vështirë si ajo e Këlcyrës, duke marrë tre pikë të çmuara.
als_Latn pol_Latn als_Latn als_Latn cat_Latn mri_Latn als_Latn als_Latn als_Latn ace_Latn uzn_Latn zul_Latn uzn_Latn fao_Latn als_Latn als_Latn slv_Latn uzn_Latn uzn_Latn tpi_Latn als_Latn als_Latn als_Latn als_Latn est_Latn scn_Latn pap_Latn oci_Latn als_Latn als_Latn tur_Latn uzn_Latn ita_Latn als_Latn kab_Latn als_Latn als_Latn als_Latn als_Latn swh_Latn gla_Latn fin_Latn hun_Latn pap_Latn mlt_Latn als_Latn als_Latn als_Latn als_Latn als_Latn als_Latn uzn_Latn uzn_Latn uzn_Latn als_Latn als_Latn als_Latn szl_Latn uzn_Latn scn_Latn scn_Latn kab_Latn als_Latn als_Latn als_Latn nno_Latn fuv_Latn fuv_Latn knc_Latn als_Latn als_Latn als_Latn als_Latn als_Latn epo_Latn uzn_Latn uzn_Latn jav_Latn fur_Latn als_Latn als_Latn als_Latn wol_Latn bjn_Latn knc_Latn als_Latn fur_Latn als_Latn